[{"text_idx": "#000000", "text": "Local and National News for Carmarthenshire"}, {"text_idx": "#000004", "text": "Adeiladwyd y canolfannau iaith \u2013 un ar gyfer disgyblion oedran cynradd a\u2019r llall ar gyfer disgyblion mewn ysgolion uwchradd \u2013 ar safle Ysgol Maes y Gwendraeth."}, {"text_idx": "#000008", "text": "A bydd y canolfannau\u2019n cael eu defnyddio i wella sgiliau athrawon a staff cymorth i\u2019w galluogi i addysgu\u2019n ddwyieithog yn yr ystafell ddosbarth a\u2019r tu allan iddi, ac i wella sgiliau Cymraeg staff ar y continwwm iaith. Bydd hyn yn adeiladu ar brosiect peilot arloesol yn ardal Llanelli sy\u2019n darparu cymorth Cymraeg i staff o ysgolion cynradd ac uwchradd cyfrwng Saesneg."}, {"text_idx": "#000016", "text": "\u201cY llety pwrpasol hwn, sydd wedi\u2019i leoli yn Ysgol Maes y Gwendraeth, yw lle gall disgyblion o bob oed ddysgu Cymraeg mewn amgylchedd arloesol uwch-dechnoleg modern."}, {"text_idx": "#000021", "text": "Mae\u2019r adeilad annibynnol newydd yn cynnwys tair ystafell ddosbarth newydd ar y llawr cyntaf i\u2019w defnyddio gan yr ysgol i helpu gyda chapasiti cyfrwng Cymraeg ychwanegol oherwydd y galw cynyddol. Mae\u2019r ddwy ganolfan iaith wedi\u2019u lleoli ar lawr gwaelod yr adeilad, a adeiladwyd gan y contractwr lleol, Jones Brothers Ltd."}, {"text_idx": "#000022", "text": "Dywedodd y Cynghorydd Emlyn Dole, Arweinydd Cyngor Sir Caerfyrddin: \u201cEin blaenoriaeth yw rhoi\u2019r addysg orau i\u2019n plant er mwyn rhoi\u2019r dechrau gorau mewn bywyd iddynt. Mae hyn yn cynnwys llety a chyfleusterau modern o\u2019r radd flaenaf a chynyddu\u2019r cyfleoedd i\u2019n holl bobl ifanc gyfathrebu\u2019n ddwyieithog, neu hyd yn oed yn amlieithog, a\u2019r holl fanteision sy\u2019n gysylltiedig ag ef."}, {"text_idx": "#000023", "text": "\u201cMae\u2019r byd rydyn ni\u2019n byw ynddo yn newid yn gyflym, ac mae\u2019n bwysig ein bod ni\u2019n gallu paratoi ein pobl ifanc i ffynnu ym mha bynnag lwybr maen nhw\u2019n ei ddewis yn y dyfodol drwy roi\u2019r sgiliau a\u2019r wybodaeth sydd eu hangen arnyn nhw i lwyddo.\u201d"}, {"text_idx": "#000024", "text": "Clinigau ffliw galw heibio i blant a phobl ifanc i\u2019w cynnal yn Rhydaman"}, {"text_idx": "#000028", "text": "Cofio dioddefwyr ar ddiwrnod Cofio\u2019r Holocost"}]